அப்போலோ தரப்பு வெளியிட்ட முதல் அறிக்கையிலேயே ஜெயலலிதாவுக்குக் காய்ச்சல் மற்றும் நீர்ச்சத்து குறைபாடு காரணமாகத்தான் மருத்துவமனையில் அனுமதிக்கப்பட்டார் என்று தெரிவித்திருந்தது. ஆனால், தற்போது வெளிவந்துள்ள அரசுத் தரப்பு அறிக்கையோ, அவருக்கு ஆக்ஸிஜன் குறைபாடும் மூச்சுவிடுவதில் பெரும் சிக்கலும் இருந்ததாகவும், மயங்கிவிழும் நிலையில் இருந்ததாகவும் குறிப்பிடுகிறது. வெறும் காய்ச்சலுக்காக மட்டும்தான் அவர் மருத்துவமனையில் அனுமதிக்கப்பட்டார் என்பது இதனால் கேள்விக்குள்ளாகிறது.